**Felvillan egy fényszóró, szárnyat bont egy Lexus…**

**Érkekes kedvcsinálóval készült a világ vezető hibrid prémium márkájaként ismert, környezetbarát modelljei és autóinak látványos formavilága révén az utóbbi időszakban sorozatos értékesítési rekordokat döntő Lexus a Detroiti Autószalonon leleplezésre kerülő új tanulmányautójához.**

A Lexus egy ünnepi fényjátékkal enged újabb bepillantást az új, hihetetlenül izgalmas Lexus LF-1 Limitless tanulmány dizájnjába: az autó Detroitban, a 2018-as Észak-Amerikai nemzetközi Autókiállításon (Detroiti Autószalon) lép majd először reflektorfénybe, amikor a január 15-én, helyi idő szerint 8:35 órakor tartott sajtótájékoztatón lehull a lepel a Lexus zászlóshajó crossoveréről.

Ha személyesen nem tud részt venni az eseményen, az élő közvetítés révén akkor is az első sorból követheti a történéseket: [**https://livestream.com/LexusInternational/Detroit2018**](https://livestream.com/LexusInternational/Detroit2018)

Az autószalonokra márpedig a Lexus esetén érdemes odafigyelni, mert ha a japán luxusautó márka elmúlt években bevett gyakorlatát vesszük alapul, az itt leleplezett futurisztikus tanulmányautók rövid időn belül az országúton, a koncepción alig változtatva sorozatgyártott modellként köszöntek vissza…elég ha csupán a napokban a hazai kereskedésekbe is megérkezett [Lexus LS luxuslimuzin zászlóshajót](https://www.lexus.hu/lexus-today/the-new-ls/#Introduction), vagy épp a már nyár óta Magyarországon is kapható [Lexus LC szupersportkupét](https://www.lexus.hu/car-models/lc/lc-500h/#Introduction) vesszük alapul.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com